Rannveig Thoroddsen veitti fingragrasinu fyrst athygli við gróðurrannsóknir á jarðhitasvæðinu þar árið 2005 . Þetta gras er mjög auðþekkt frá öllum íslenzkum grösum , það hefur fremur stutt og breið blöð sem liggja þétt með jörðu . Blómin eru í mjóum , striklaga puntum sem allir greinast út frá sama stað , standa 2 - 6 saman , um 2 - 4 sm á lengd . Blómin eru fest tvö og tvö við hvern lið , annað á stuttum en hitt á nokkru lengri legg og leggst því ofar á puntgreininni . Axhlífarnar eru ljósgráar , loðnar , með fimm taugum sem oft eru fjólubláar á litinn .